เงินบาทเปิด 32.37/39
ธนาคารกรุงศรีอยุธยา รายงาน เงินบาทเปิด 32.37/39 คาดวันนี้แกว่งกรอบแคบ ตลาดยังไร้ปัจจัยใหม่
29 มิ.ย. 2553

ธนาคารกรุงศรีอยุธยา รายงาน เงินบาทเปิด 32.37/39 คาดวันนี้แกว่งกรอบแคบ ตลาดยังไร้ปัจจัยใหม่
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 32.37/39 บาท/ดอลลาร์ ทรงตัวจากเย็นวานนี้ที่ปิดตลาดในระดับเดียวกัน
"การเคลื่อนไหวของเงินบาทวันนี้ยังดูเงียบๆ นิ่งๆ คาดว่าจะแกว่งตัวในกรอบแคบ เพราะยังไม่มีปัจจัยใหม่ๆ ที่จะมีผลต่อตลาด จะมีก็แค่เงินยูโรที่ร่วงลงมาบ้าง เนื่องจากความกังวลถึงหนี้ที่จะครบกำหนดในวันที่ 1 ก.ค.นี้ นอกนั้นก็ไม่มีปัจจัยอะไร" นักบริหารเงิน ระบุ
ส่วนสกุลเงินต่างประเทศช่วงเปิดตลาดเช้านี้ เงินเยนอยู่ที่ระดับ 89.32/36 เยน/ดอลลาร์ ส่วนเงินยูโรอยู่ที่ระดับ 1.2284/2288 ดอลลาร์/ยูโร
คืนนี้ สหรัฐฯ จะมีการรายงานตัวเลขทางเศรษฐกิจที่สำคัญ ได้แก่ Conference Board เปิดเผยดัชนีความเชื่อมั่นผู้บริโภคสหรัฐฯเดือนมิ.ย. และสแตนดาร์ด แอนด์ พัวร์/เคส ชิลเลอร์เปิดเผยราคาบ้านเดือน เม.ย.  
นักบริหารเงิน คาดว่า วันนี้เงินบาทจะแกว่งตัวอยู่ในกรอบแคบที่ 32.35-32.40 บาท/ดอลลาร์